बरसात में बढ़ने वाली 5 समस्याएं; बचने के क्या हैं उपाय
What Are Monsoon Skin Allergies and How to Prevent Them. कहीं ज्यादा बारिश हो रही है तो कहीं कम। जैसे ही बारिश के थमने पर धूप निकलती है, उससे उमस बढ़ती है। इसकी वजह से कई तरह की स्किन एलर्जी होती है - स्किन एलर्जी की वास्तविक वजह क्या है, इससे बचने का उपाय क्या है यह आज जानेंगे
कहीं ज्यादा बारिश हो रही है तो कहीं कम। बारिश के थमते ही धूप निकलती है, साथ ही बढ़ती है उमस। इसकी वजह से कई तरह की स्किन रिलेटेड समस्याएं होती हैं।
स्किन एलर्जी की वास्तविक वजह क्या है, इससे बचने का उपाय क्या हैं यह आज जानेंगे…
सवाल: बारिश की वजह से स्किन एलर्जी और खुजली क्यों होती हैं?
जवाब: इस मौसम में वातावरण में नमी बढ़ जाती है। बारिश में बाहर निकलने से हम गीले होते हैं। बारिश रूकते ही उमस बढ़ती है, जिससे पसीना आता है।
दोनों ही परिस्थिति में स्किन पर बैक्‍टीरिया पनपते हैं। इस वजह से ही फंगल इन्फेक्शन, खुजली- रैशेज और स्किन से जुड़ी कई तरह की समस्याएं होने लगती हैं।
हमारी स्किन सेंसिटिव हो जाती है। उस पर एलर्जिक रिएक्शन होने लगते हैं।
सवाल: इस मौसम में सिर की खोपड़ी पर भी एलर्जी होती है, इसकी क्या वजह है?
जवाब: बारिश के दिनों में स्कैल्प यानी खोपड़ी या तो बहुत ज्यादा ड्राई हो जाती है या फिर बहुत ऑयली।
दोनों ही सूरत में खुजली हो सकती है। स्कैल्प पर दाने या फुंसियां होने लगते हैं।
बारिश में भीग जाने के बाद बालों को साफ पानी से धोएं, हो सके तो शैंपू कर लें। इसके साथ कुछ और उपाय कर सकते हैं। जैसे-
सवाल: बरसात में होने वाले फंगल इन्फेक्शन किस हद तक डेंजरेस हैं?
जवाब: अगर समय पर इलाज करवाया जाए तो यह डेंजरेस नहीं है। पेशेंट आमतौर पर फंगल इन्फेक्शन को इग्नोर करते हैं, जिसकी वजह से ये जल्दी डायग्नोस नहीं हो पाता। परेशानी बढ़ने लगती है।
अगर ये परेशानी 1 से 2 दिन में ठीक नहीं होती है तो तुरंत डॉक्टर को दिखाएं।
जब ये शरीर में फैलने लगता है तो इससे टिश्यू और हड्डियों को भी नुकसान हो सकता है। एक छोटी सी फुंसी में पस भर सकता है। जिससे अंदर ही अंदर सड़न भी पैदा हो सकती है।
ये छोटे बच्चे से लेकर बुजुर्गों तक किसी को भी हो सकता है। वीक इम्यूनिटी वालों को इसका ज्यादा रिस्क रहता है।
जब प्रॉब्लम बढ़ जाती है तब ही डॉक्टर के पास न जाएं। याद रखिए यह आपसे आपके फैमिली मेंबर तक फैल सकता है।
सवाल: एलर्जी-इन्फेक्शन से बचने के लिए क्या करना चाहिए?
जवाब: मानसून के शुरुआत से ही स्किन एलर्जी से बचने के उपाय अपनाएं। यह न सोचें कि जब समस्या आएगी तब ही समाधान ढूंढेंगे। इसलिए नीचे लिखी टिप्स को फॉलो करें…
सवाल: क्या खानपान से स्किन एलर्जी की समस्या दूर की जा सकती है?
जवाब: खानपान से किसी भी बीमारी को कंट्रोल किया जा सकता है। बरसात के मौसम में वैसे भी खाने-पीने पर खास ध्यान रखना चाहिए। खूब पानी पीना चाहिए। ड्राई फ्रूट्स डाइट में शामिल करें।
कुछ चीजों को इग्नोर करना चाहिए। जैसे-
चलते-चलते
मानसून में स्किन इंफेक्शन से दूर रहने के घरेलू उपाय
टी ट्री ऑयल: टी-ट्री ऑयल में एंटीमाइक्रोबियल और एंटीइंफ्लेमेटरी प्रॉपर्टीज होती हैं, जो कई तरह की स्किन एलर्जी से आराम देगी।
एलोवेरा: ताजा एलोवेरा लें, इसे त्वचा पर लगाएं। अगर घर में एलोवेरा का पौधा नहीं है तो अच्छी क्वालिटी वाले जेल बाजार से खरीद सकते हैं। आधे घंटे के लिए एलोवेरा जेल स्किन पर लगाएं। कुछ ही दिनों में खुजली से राहत मिलेगी।
बेकिंग सोडा: एक चम्मच बेकिंग सोडा लें। उसमें थोड़ा सा पानी मिलाकर पेस्ट बनाएं। इसे एलर्जी वाली जगह पर लगाएं। 10 मिनट बाद इसे धो दें। दिन में 2 बार इसे यूज करें।
नोट: इन उपायों को आंख मूंदकर फॉलो न करें। हो सकता है इससे किसी एक को आराम मिले और दूसरे की परेशानी बढ़ जाएं। इसलिए डॉक्टर की सलाह जरूर लें।
एक्सपर्ट: 
